கை கொடுக்கும் கை

கை கொடுக்கும் கை (Kai Kodukkum Kai) 1984 ஆம் ஆண்டு வெளிவந்த தமிழ்த் திரைப்படமாகும். மகேந்திரன் இயக்கத்தில் வெளிவந்த இத்திரைப்படத்தில் ரஜினிகாந்த், ரேவதி மற்றும் பலரும் நடித்திருந்தனர்.

நடிகர்கள் 
 ரஜினிகாந்த்- காளிமுத்துவாக 
 ரேவதி- சீதாவாக 
 ராஜ்யலட்சுமி - மங்கம்மாவாக 
 ரங்கநாத்- பெரிய பண்ணையாக  (குரல் சண்முகசுந்தரம்)
 வி. எஸ். ராகவன்- காளிமுத்துவின் சகோதரராக 
 சௌகார் ஜானகி- காளிமுத்துவின் மைத்துனியாக 
 ஒய். ஜி. மகேந்திரன் 
 பூர்ணம் விஸ்வநாதன் 
 தேங்காய் சீனிவாசன் 
 சின்னி ஜெயந்த்

பின்புலம் 
ரஜினிகாந்தை கதாநாயகனாக வைத்து ஒரு படத்தை தயாரிக்க நடிகர் விஜயகுமார் முடிவு செய்தார். இப்படத்திற்கு இயக்குனராக மகேந்திரன் பெயரை ரஜினிகாந்த் பரிந்துரைத்தார். இப்படம் 1975 இல் புட்டன கனகல் இயக்கிய தொகுப்பு படமான கதா சங்கமாவின் மூன்றாவது பகுதியான முனிதாயி என்பதன் நீட்டிக்கப்பட்ட ஆக்கமாகும். கன்னடத்தில் வில்லனாக நடித்த ரஜினிகாந்த் தமிழ் படத்தில் கதாநாயகனாக நடித்தார். கதையில் சிறு மாற்றங்களுடன் இப்படத்திற்கு மகேந்திரன் திரைக்கதையை எழுதினார். மகேந்திரனின் ஆஸ்தான குழுவான இளையராஜா, அசோக் குமார் மற்றும் எடிட்டிங் கலைஞர்களான பி. லெனின் - வி. டி. விஜயன் ஆகியோர் ஒப்பந்தம் செய்யப்பட்டனர். மாலைமலர் நாளிதழுக்கு கொடுத்த பேட்டியில் ரஜினிகாந்தின் ஜோடி மானபங்கப்படுத்தப்படுவதை ரசிகர்கள் ஏற்றுக் கொள்ள மாட்டார்கள் என்பதால் படத்தின் கிளைமாக்ஸ் தனக்கு பிடிக்கவில்லை என்று விஜயகுமார் கூறியிருந்தார். ஆனால் கிளைமாக்ஸை மாற்ற மகேந்திரன் விரும்பவில்லை.

பாடல்கள் 
இப்படத்திற்கு இளையராஜா இசையமைத்திருந்தார். பாடல்களை வாலி, புலமைப்பித்தன், நா. காமராசன் மற்றும் கங்கை அமரன் ஆகியோர் எழுதினர்.

ஆதாரங்கள்

1984 தமிழ்த் திரைப்படங்கள்‎
ரசினிகாந்து நடித்துள்ள திரைப்படங்கள்
இளையராஜா இசையமைத்த திரைப்படங்கள்
ரேவதி நடித்த தமிழ்த் திரைப்படங்கள்
மகேந்திரன் இயக்கிய திரைப்படங்கள்
தேங்காய் சீனிவாசன் நடித்த திரைப்படங்கள்
சௌகார் ஜானகி நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
குமரிமுத்து நடித்த திரைப்படங்கள்